open-index/open-wikipedia-markdown huggingface dataset:
எண்ணிம முறை

**எண்ணிம முறை (Digital system)** என்பது தகவல் கோட்பாடு மற்றும் தகவல் அமைப்புகளில், ஒரு குறிப்பிட்ட எண்ணிக்கையிலான குறியீடுகளைக் கொண்டு பிரதிபலிக்கப்படும் தகவலாகும். இந்தத் தரவுகள் ஒவ்வொன்றும் பூஜ்ஜியம் (0) அல்லது ஒன்று (1) என இரண்டே இரண்டு மதிப்புகளில் ஏதேனும் ஒன்றைக் கொண்டிருக்கும் ஒரு குறியீட்டு சங்கிலியாக (string of discrete symbols) இருக்கும். நவீன தகவல் அமைப்புகளில் இதுவே மிகவும் பொதுவான வடிவமாகும்.  ஆங்கிலச் சொல் digital என்பது இலத்தீன் மொழியில் *விரல்* (finger) என்று பொருள்படும் digit என்பதில் இருந்து உருவானது.

ஒலி, ஒளி போன்று தொடர்ச்சியாக மாறும் பண்புகளையும், தக்கவாறு பகுத்துத் தோராயமாக எண்ணிம அளவாக மாற்றலாம்.  இப்படி எண்ணிமப் பொருளாக மாற்றுவதற்கு துளிகையாக்கம் (quantization) என்று பெயர். எடுத்துக்காட்டாக தொடர்ந்து மாறுபடும் ஒரு குறிப்பலையை எவ்வாறு துளிகையாக்கம் செய்து எண்ணிமப்படுத்தலாம் என்பதை அருகில் உள்ள படங்கள் விளக்கும்.

பகுப்பு:எண்மிய இலத்திரனியல்
பகுப்பு:எண்ணிம ஊடகங்கள்

## மேற்கோள்கள்
இந்துக் கடவுள்கள்

இந்து சமயத்தவர் கடவுளைப் பல உருவங்களிலும், பெயர்களிலும் வணங்குகிறார்கள். இவ்வாறு வணங்கப்படும் **இந்துக் கடவுள்கள்** காலத்துக்குக் காலமும் இடத்துக்கு இடமும், பல வேறுபாடுகளுடன் காணப்படினும், இவை அனைத்தையும் ஒரே நெறிக்குள் அடக்கி வைத்திருப்பது இந்து சமயத்தின் சிறப்பியல்பாகும்.

## இந்து சமயத்தின் கடவுட் கொள்கை

இந்து சமயத்தில், இவ்வாறு பல கடவுள்கள் வணங்கப்படுவதன் காரணமாக இது ஒரு பலகடவுட் கொள்கை சார்ந்த சமயம் எனக் கூறப்படுவதுண்டு. எனினும், பல இந்து சமய ஆய்வாளர்கள் இதனை ஏற்றுக்கொள்வதில்லை. ஒரே கடவுளின் பல்வேறு அம்சங்களே பல கடவுள்களாக வணங்கப்படுவதாக அவர்கள் கூறுகின்றனர். இந்து சமயத்துக்கு அடிப்படையானவையாகக் கருதப்படும் நான்கு வேதங்களில் மிகப் பழமையான ரிக் வேதத்திலிருந்தே இதற்கு சான்றுகள் காட்டப்படுகின்றன.

## வேதகாலக் கடவுள்கள்

வேதகாலக் கடவுள்களுக்கும், தற்காலத்தில் இந்துக்களால் வணங்கப்படும் கடவுள்களுக்கும் இடையில் பெருமளவு வேறுபாடுகள் காணப்படுகின்றன. வேதகாலத்தில் உயர் நிலையில் வைத்து வணங்கப்பட்ட பல கடவுள்கள் தற்காலத்தில் அந்நிலையை இழந்துள்ளார்கள். அக்காலத்தில் கீழ் மட்டத்திலிருந்த கடவுள்கள் இன்று உயர்நிலையில் மதிக்கப்படுகிறார்கள்.

வேதங்கள் முப்பத்து மூன்று கடவுள்களைப் பற்றிச் சிறப்பாகக் குறிப்பிடுகின்றன. இவர்களுள், இந்திரன், பிரஜாபதி ஆகிய கடவுள்கள் தவிர, 8 கடவுள்கள் வசுக்கள் எனவும், 11 பேர் உருத்திரர்கள் எனவும், 12 பேர் ஆதித்தர்கள் எனவும் அழைக்கப்படுகின்றனர்.

## காண்க
* இந்து சமயக் கடவுள்களின் பட்டியல்
* வாகனம் (இந்துக் கடவுளர்)

## வெளி இணைப்புகள்

## மேற்கோள்கள்

பகுப்பு:இந்து சமய வழிபாடுகள்
*
பகுப்பு:இந்து தொன்மவியல்
காரைநகர் சிவன் கோவில்

**ஈழத்துச் சிதம்பரம்** என சிறப்பிக்கப்படும் **காரைநகர் சிவன் கோவில்** அல்லது **சுந்தரேசுவரர் கோயில்** அல்லது **காரைநகர் திண்ணபுரம் ஈழத்துச் சிதம்பரம்** யாழ்ப்பாண நகரிலிருந்து வடமேற்கே 10 மைல் தொலைவில் உள்ள காரைநகரிலே திண்ணபுரம் பிரிவிலே அமைந்துள்ளது. சிதம்பரத்திலே நடைபெறுவது போன்றே பெரும்பாலும் உற்சவங்கள் இந்த திண்ணபுரம் சிவன் கோயிலில் நடைபெறுவதால் அது *ஈழத்துச் சிதம்பரம்* என அழைக்கப்பட்டு வருகின்றது.

## வரலாறு

இது 19ஆம் நூற்றாண்டின் இடைப்பகுதியிலே அமைக்கப்பட்டது. ஈழத்துச் சிதம்பரத்தில் எழுந்தருளியுள்ள சிவனுக்கு சுந்தரேசுவரர் என்றும் அம்பிகைக்குச் சௌந்தராம்பிகை என்றும் பேர். இக்கோயில் தொடக்கத்தில் ஆண்டி கேணி ஐயனார் கோயில் என்றே அழைக்கப்பட்டது. ஐயனார் கோயிலை அமைப்பதிலே முன்னின்ற அம்பலவி முருகர் என்ற பக்தரே பின்பு சிவன் கோயிலை அமைப்பதிலும் முன்னின்றவர்.

## கோயில் அமைப்பு
இங்குள்ள ஐயனார் பூரணை, புட்கலை சூழ அமர்ந்துள்ளார். சிவனுக்கு அளிக்கப்படும் முக்கியத்துவம் ஐயனாருக்கும் அளிக்கப்படுகின்றது. சிவனுக்குக் கோபுரம், சித்திரத்தேர் உள்ளது போல ஐயனாருக்கும் தனியே கோபுரம், சித்திரத்தேர் உள்ளன. கர்ப்பக்கிரகத்தில் எழுந்தருளியுள்ள சிவலிங்க மூர்த்திக்குப் பரிவார தெய்வங்களாக அம்பாள், நடேசர், சந்திரசேகரர், சோமாஸ்கந்தர், விநாயகர், சுப்பிரமணியர், சண்டேஸ்வரர், சமயகுரவர் என்போர் எழுந்தருளியுள்ளனர்.

## சிறப்பு உற்சவங்கள்
இத்திருக்கோயிலில் நடைபெறும் உற்சவங்களில் மிகப் பிரசித்தி பெற்றது திருவெம்பாவை உற்சவமாகும். நடராஜர் இரதாரோகணமும் ஆர்த்திராபிஷேகமும் குறிப்பிடத்தக்கவை. அபிஷேகத்தன்று மாலையில் திருவூடல் நடைபெறும். பங்குனி உத்தரத்தில் நிறைவடையும் படி சிவபெருமான் திருவிழா பத்துத் தினங்களும் ஆடிப் பூரத்தில் நிறைவடையும் படி அம்பாள் திருவிழா பத்துத் தினங்களும் நடைபெறுகின்றன. தைப்பூசம், மாசி மகம், ஆவணி சதுர்த்தி, நவராத்திரி, கார்த்திகைத் தீபம் என்பனவும் விசேடமாக இங்கு போற்றப்படுகின்றன.

## ஈழத்துச் சிதம்பரம் மீதான பிரபந்தங்கள்
* ஈழத்துச் சிதம்பர புராணம் - பண்டிதர் நவாலியூர் சோ. இளமுருகனார் பாடியது
* ஆண்டி கேணி ஐயனார் புராணம்
* திண்ணபுர வந்தாதி - காரைநகர் மு. கார்த்திகேய ஐயர் பாடியது
* சுந்தரேசர் திருப்பதிகமும் திருவூஞ்சலும் - காரைநகர் த. நாகமுத்துப்புலவர் பாடியது
* திண்ணபுர வெண்பா - காரைநகர் ச. பஞ்சாட்சரக்குருக்கள் பாடியது.

## சிறப்புகள்
கொழும்புத்துறை சிவயோக சுவாமிகள் இத்தலைத்தை வழிபட்டுள்ளார். அவர் இக்கோயிலைச் சுட்டிக் காட்டி இவ்வாலயம் சிறப்பான ஆலயம், இதனைக் கூத்துக் கொட்டகை ஆக்கி விடாதீர்கள் என ஆணையிட்டார்.

## மேற்கோள்கள்


பகுப்பு:யாழ்ப்பாண மாவட்டத்தில் உள்ள கோயில்கள்
பகுப்பு:இலங்கையில் உள்ள சிவன் கோயில்கள்
எரிக் சொல்ஹெய்ம்

**எரிக் சொல்ஹெய்ம்** (*Erik Solheim*, பி: ஜனவரி 18, 1955, ஒஸ்லோ) நோர்வே நாட்டின் இடது சோசலிஷ கட்சியின் (Socialist Left Party) தலைவர் ஆவார். 2005ம் ஆண்டு தேர்தேடுக்கப்பட்ட அரசாங்கத்தில் சர்வதேச அபிவிருத்தி அமைச்சாராகவும் பதவிவகித்து வருகின்றார். இலங்கையில் நோர்வே அரசின்அனுசரணையுடன் இடம்பெறும் அரசு - தமிழீழ விடுதலைப் புலிகள் இடையேயான சமாதானப் பேச்சுக்களில் **சிறப்புத் தூதூவராக** 2000ம் ஆண்டிலிருந்து 2006 வரை பணியாற்றி வந்தார்.

## மேற்கோள்கள்

பகுப்பு:நோர்வேயின் அரசியல்வாதிகள்
பகுப்பு:1955 பிறப்புகள்
பகுப்பு:இலங்கை சமாதான பேச்சுவார்த்தைகள்
பகுப்பு:வாழும் மக்கள்
உறுதியின் வெற்றி (றைய்யம்ப் ஒஃவ் த வில்)

**உறுதியின் வெற்றி** என்று தமிழில் அழைக்கப்படக்கூடிய **றைய்யம் ஒஃவ் த வில்** (ஆங்கிலம்: Triumph of the Will; யேர்மன்:Triumph des Willens) நாசி கட்சியை பற்றிய ஒரு பரப்புரை விபரண திரைப்படமாகும். இத்திரைப்படம் Leni Riefenstahl எனபவரால் 1934 ஆண்டு நடைபெற்ற நாசி கட்சியின் Nuremberg பேரவையையின் நிகழ்வுகளை பதிவுசெய்கின்றது. இத்திரைப்படம் திரைப்பட நுட்ப வரலாற்றில் ஒரு மைல்கல்லாக கணிக்கப்படுவதோடு, உலக வரலாற்றில் ஒரு முக்கிய ஆவணமாகவும் திகழ்கின்றது. நாசி யேர்மனியின் ஏகபோக சர்வதிகார அரசை போற்றி எடுக்கப்பட்ட ஒரு பரப்புரை திரைப்படம் என்றபடியால், இத்திரைப்படம் சர்ச்சைக்குரியது.

## வெளி இணைப்புகள்

## மேற்கோள்கள்

பகுப்பு:பரப்புரை
பகுப்பு:ஆவண நிகழ்படங்கள்
பகுப்பு:நாசிசம்
பகுப்பு:அடால்ஃப் இட்லர்
பகுப்பு:செருமானியத் திரைப்படங்கள்
கோவை (நிரலாக்கம்)

கணித்தல் கூறுகள் (மதிப்பீடுகள்-values, மாறிகள், செயற்குறிகள், செயலிகள்) நிரலாக்கத்துக்கு ஏற்றவாறு கூட்டாக ஒழுங்கமைக்கப்பட்டிருக்கும்பொழுது அதை **கோவை (Expressions)** எனலாம். குறிப்பிட்ட நிரலாக்க மொழியின் நிகழ்வுமுறைமை (precedence) விதிகளுக்கும் தொடர்புறு (association) விதிகளுக்கும் அமைய கோவை எழுதப்பட்டாலே அது கணித்தலின் போது ஒரு மதிப்பீட்டை தரும். 

கோவை கணித்தலின் போது மதிப்பீடு தரும் ஒரு அடிப்படை நிரலாக்க கணித்தல் விபரிப்பு முறை என்றும் கூறலாம்.

## மேற்கோள்கள்

பகுப்பு:நிரலாக்கம்
யசுர் வேதம்

**யஜுர் வேதம்** (சமக்கிருதம்  **', **' "வேள்வி" + *veda* "அறிவு" என்பவற்றின் சேர்க்கையில் உருவானது.) இந்துக்களினால் புனிதமாகக் கருதப்படும் நான்கு வேதங்களுள் ஒன்று. இவ்வேதம், பொது வழிபாடு, கிரியைகள், வேள்விகள் என்பவை பற்றியும் அவற்றை நிகழ்த்தும் முறைகள் பற்றியும் எடுத்துக் கூறுகின்றது. இது பொ.ஊ.மு. 1500 க்கும், 500 க்கும் இடையில் எழுத்து வடிவில் உருவாகியிருக்கலாம் எனக் கருதப்படுகின்றது.

## பிரிவுகள்
யஜுர் வேதம் இரண்டு பெரும் பிரிவுகளாகப் பிரிக்கப்பட்டுள்ளது. இவை *சுக்கில யஜுர்வேதம்*, *கிருஷ்ண யஜுர்வேதம்* எனப்படுகின்றன. இரண்டு பகுதிகளுமே கிரியைகளுக்கு வேண்டிய சுலோகங்களைத் தம்முள் கொண்டுள்ளன. கிருஷ்ண யஜுர்வேதம், மேலதிகமாக உரைநடை விளக்கங்களையும், விரிவான அறிவுறுத்தல்களையும் தன்னுள் அடக்கியுள்ளது.

### கிருஷ்ண யஜுர்வேதம்
கிருஷ்ண யஜுர்வேதத்துக்கு நான்கு உட்பிரிவுகள் (சாகைகள்) உள்ளன. அவை:
* தைத்திரீய சம்ஹிதை
* மைத்திராயனீ சம்ஹிதை
* சரக-கதா சம்ஹிதை
* கபிஸ்தல-கதா சம்ஹிதை
என்பனவாகும். இவற்றுள் பிரபலமானது தைத்திரீய சம்ஹிதை ஆகும். இது ஏழு காண்டங்களாகப் (பிரிவுகள்) பிரிக்கப்பட்டுள்ளது.

மேற்படி உட்பிரிவுகள் ஒவ்வொன்றும், அவற்றுடன் இணைந்த ஒரு பிராமணத்தையும் (வேதவிளக்கம்) கொண்டுள்ளன. சில உட்பிரிவுகள், அவற்றுடன் இணைந்த சிரௌதசூத்திரங்கள், கிருஹ்யசூத்திரங்கள், ஆரண்யகங்கள், உபநிடதங்கள், பிரதிசாக்கியங்கள் என அழைக்கப்படும் துணை நூல்களையும் கொண்டு விளங்குகின்றன.

### சுக்கில யஜுர்வேதம்

சுக்கில யஜுர்வேதம் முனிவர் ஸ்ரீ யோகீசுவர யாக்கியவல்கியரால் தோற்றுவிக்கப்பட்டது எனவும் இதை யாக்கியவல்கியர் சூரிய பகவானிடமிருந்து, அவர் சுற்றி வரும் வேகத்திலேயே சென்று நேரடியாகப் பெற்றார் எனவும் கூறப்படுகிறது.
சுக்கில யஜுர்வேதம் பதினைந்து சாகைகள் (உட்பிரிவு) கொண்டது எனவும் தற்போது இரண்டு உட்பிரிவுகள் மட்டுமே உள்ளன எனவும் நம்பப்படுகிறது. அவை:
* வஜசனேயி மாத்தியந்தினியம்
* வஜசனேயி கான்வம்
என்பனவாகும். முன்னையது வட இந்தியாவிலும் குசராத்திலும் நாசிக்குக்கு வடக்கேயுள்ள மகாராட்டிரத்திலும் பிரபலமானது. பின்பற்றும் மக்கள்தொகையின் அடிப்படையில், இந்தியாவில் மிகப்பெரிய வேத மரபுகளுள் ஒன்றாகும். கான்வ சாகை (கான்வ உட்பிரிவு)நாசிக்குக்கு தெற்கேயுள்ள மகாராட்டிரம், ஒரிசா, தமிழ்நாடு, ஆந்திரா, கர்நாடகா ,கேரளா ஆகிய மாநிலங்களில் பின்பற்றப்படுகின்றது. ஜகத்குரு என அழைக்கப்படும் ஆதி சங்கரர் கான்வ சாகையைச் சேர்ந்தவர் என்று கூறப்படுகின்றது. தமிழ்நாட்டிலுள்ள இந்தியாவின் மிகப்பெரிய இந்துக்கோயிலான ஸ்ரீரங்கம், ரங்கநாதசுவாமி கோயில் கிரியைகளும் இம்மரபின்படியே நடைபெறுவதாகக் கூறப்படுகின்றது.

மிகவும் சிறப்புப் பெற்ற உபநிடதங்களான ஈசாவாஸ்யம், பிருஹதாரணியம் ஆகியவை சுக்கில யஜுர்வேதத்துக்கு உரியவை. பிருஹதாரணியமே எல்லா உபநிடதங்களிலும் பெரியது என்பதுடன் மிகவும் செம்மையானதும் அதுவே என்று கூறப்படுகின்றது.

#### பிராமணம்
மாத்தியந்தினியம், கான்வம் இரண்டு உட்பிரிவுகளிலுமே சதபத பிராமணம் என்ற வேத யாகத்தொகுப்பு உள்ளது.

## வெளியிணைப்புகள்
* சமஸ்கிருத இணையத் தளம் பதிவிறக்கம் செய்யக்கூடிய, தைத்திரீய சம்ஹிதை, தைத்திரீய பிராமணம், தைத்திரீய ஆரண்யகம், ஏகாக்கினி காண்டம் முதலியவற்றின் சமஸ்கிருத மூலமும், தைத்திரீய சம்ஹிதையின் ஆங்கில மொழிபெயர்ப்பும்.
* புனித நூல்கள் ஆர்தர் பெரியடேல் கீத் (Arthur Berriedale Keith) என்பவரின் 1914 ஆம் ஆண்டின் ஆங்கில மொழிபெயர்ப்பு.
* தைத்திரீய சம்ஹிதை ஏழு காண்டங்கள் கொண்டது என்ற குறிப்பு

## உசாத்துணைகள்

பகுப்பு:வேதங்கள்
நூலகச் சங்கங்கள் மற்றும் நிறுவனங்களின் அனைத்துலகக் கூட்டமைப்பு

**நூலகச் சங்கங்கள் மற்றும் நிறுவனங்களின் அனைத்துலகக் கூட்டமைப்பு** (The International Federation of Library Associations and Institutions (IFLA)) என்பது நூலக மற்றும் தகவல் சேவைகளினதும் அதன் பயனர்களினதும் நலன்களைப் பிரதிநிதித்துவப்படுத்தும் ஒரு முன்னணி அனைத்துலக அமைப்பு ஆகும். நூலக மற்றும் தகவல் தொழில்துறையின் குரலை உலக மட்டத்தில் ஒலிப்பதற்காக 1927 ஆம் ஆண்டு ஸ்கொட்லாந்தில் நடைபெற்ற அனைத்துலக மகாநாடு ஒன்றில் இவ்வமைப்பு தொடக்கி வைக்கப்பட்டது. இதன் தலைமையகம் நெதர்லாந்து நாட்டின் ஹேக் நகரிலுள்ள, நெதர்லாந்து தேசிய நூலகமான, ரோயல் நூலகத்தில் இயங்கி வருகின்றது.

## நோக்கம்
சுதந்திரமான, அனைத்துலக, அரசசார்பற்ற, இலாபநோக்கு இல்லாததுமான இந்த அமைப்பு பின்வருவனவற்றை அடைவதை இலக்காகக் கொண்டு இயங்குகின்றது.

# நூலக மற்றும் தகவல் சேவைகளை ஏற்படுத்துவதிலும், வழங்குவதிலும் உயர் தரத்தை அடைவதை ஊக்குவித்தல்,
# நல்ல நூலக மற்றும் தகவல் சேவைகளின் பெறுமதி தொடர்பான பரவலான விளக்கத்தை ஊக்குவித்தல்,
# உலகம் முழுவதிலும் உள்ள அதன் உறுப்பினர்களின் நலன்களைப் பிரதிநிதித்துவப்படுத்தல்.

## வெளியிணைப்புகள்
* நூலகச் சங்கங்கள் மற்றும் நிறுவனங்களின் அனைத்துலகக் கூட்டமைப்பின் இணையதளம்

பகுப்பு:நூலகங்கள்
பகுப்பு:அமைப்புகள்
ஈழத்து இலக்கிய ஆய்வு நூல்கள்

**ஈழத்து இலக்கிய ஆய்வு நூல்கள்** ஈழத்து இலக்கியங்கள் தொடர்பான ஆய்வு நூல்களாகும். ஈழத்தமிழ் இலக்கியங்கள் பற்றிய முழுமையான ஆய்வு  முயற்சிக்கு  இவை உதவக்கூடும்.

## சில ஈழத்து இலக்கிய ஆய்வு நூல்கள்

## இவற்றையும் பார்க்கவும்
* நூலகம் திட்டம்

.

பகுப்பு:நூல்கள்
இலக்கிய நினைவுகள் (நூல்)

தனது இலக்கிய வாழ்வுடன் கூடிய நிகழ்வுகளை இந்நூலில் ஆசிரியர் பதிவு செய்துள்ளார். ஈழத்து இலக்கியம் பற்றிய அறிவுக்கு இந்நூல் உதவுகின்றது.

## வெளி இணைப்பு

பகுப்பு:ஈழத்து நூல்கள்
சுட்டு (நிரலாக்கம்)

நினைவகத்தில் மதிப்பீடு ஒன்றை சேர்ப்பதற்கும், மீண்டும் பெறுவதற்குமான ஒரு வழிமுறையே **சுட்டு (Pointer)** ஆகும். சுட்டு ஒருவித தரவு இனம் ஆகும்.

கணினி நினைவகம் பல்லாயிர நினைவு கூறுகளால் ஆனது. அவை ஒவ்வொன்றுக்கும் ஒரு தனித்துவ முகவரி உண்டு. ஒரு சுட்டு ஒரு முகவரியை சேமிக்கின்றது. அந்த முகவரியில் என்ன மதிப்பீடு சேமிக்கப்பட்டுள்ளது என்பதை சுட்டுமூலம் சுட்டலாம்.

## C சுட்டு எடுத்துக்காட்டு

 #include 
 void main()
 {
  char value;	/* A memeory location to hold a character */
  char *pointer;	/* Delcaration of a char pointer */
  value = 97;
  printf ("address and data of value: %u, %d \n", &value, value);
  pointer = &value;
  printf ("address and data of pointer: %u, %d \n", &pointer, pointer);
  printf ("\n Value stored in pointer = %d\n", pointer);
  printf (" Address of pointer : &pointer = %u\n", &pointer);
  printf (" Value pointed to: *pointer = %d\n", *pointer);
 }

thumb|left|600px|Results of the above example program

மேலே தரப்பட்டுள்ள எடுத்துக்காட்டில் பின்வருவற்றை குறித்து கொள்க:

: pointer -> சுட்டுவின் என்ன மதிப்பீட்டை சேமித்து வைத்துள்ளதோ (ஒரு முகவரி) அதை தருகின்றது
: &pointer -> சுட்டுவின் முகவரியை தருகின்றது
: *pointer -> சுட்டு சுட்டப்படும் மதிப்பீட்டை தருகின்றது

பகுப்பு:தரவு இனங்கள்
பகுப்பு:அமெரிக்கக் கண்டுபிடிப்புகள்
தீக்காப்பு விதித்தொகுப்பு

**தீக்காப்பு விதித்தொகுப்பு** (Fire Code) என்பது, களஞ்சியப்படுத்தல், கையாளுதல், ஆபத்தான பொருட்களின் பயன்பாடு, வேறு குறிப்பிட்ட ஆபத்து விளைக்கும் நிலைமைகள் என்பவற்றால் உருவாகக்கூடிய தீ, மற்றும் வெடிப்பு அபாயங்களைத் தடுப்பதற்குக் கடைப்பிடிக்கவேண்டிய ஆகக்குறைந்த தேவைகள் தொடர்பான விதிகளைக் (rules) கொண்ட ஒரு தொகுப்பு ஆகும். பொதுவாகக் கட்டடங்களில் கடைப்பிடிக்கப்படவேண்டிய தீத்தடுப்பு நடைமுறைகள் பற்றி, கட்டிடச் செயற்பாடுகளைக் கட்டுப்படுத்தும் அதிகாரமுள்ள அமைப்புக்களினால் அங்கீகரிக்கப்படும் கட்டட விதித்தொகுப்புகள் (building code) விபரிக்கின்றன. எனவே, தீக்காப்பு விதித்தொகுப்புகள்,  கட்டட விதித்தொகுப்புகளின் குறைநிரப்பிகளாகவே (supplement) பயன்படுகின்றன எனலாம். எனினும், தீக்காப்பு விதித்தொகுப்புகள் தீத்தடுப்பு தொடர்பான விடயங்களை மிக விரிவாகக் கையாளுகின்றன. 

## கையாளும் விடயங்கள்

## இவற்றையும் பார்க்கவும்

* தீத்தடுப்பு
பகுப்பு:தீத்தடுப்பு
இலக்கியச் சிந்தனைகள் (நூல்)

பழந்தமிழ் இலக்கியத்தையும் நவீன எழுத்துக்களையும் அறிவியல்பூர்வமாக அணுகும் போக்கின் முன்னோடியாகவும் முதல்வராகவும் விளங்கிய பேராசிரியர் க. கைலாசபதி எழுதிய 19 இலக்கியத் திறனாய்வுக் கட்டுரைகள்.

பகுப்பு:ஈழத்து நூல்கள்
இலக்கியத் தேறல் (நூல்)

**இலக்கியத் தேறல்** சங்க இலக்கியங்கள் தொடங்கித் திரைப்படப்பாடல்கள் வரை அலசி வடித்த பன்னிரு இலக்கியக் கட்டுரைகளின் தொகுப்பு நூலாகும். அகளங்கனால் (நா.தர்மராஜா) எழுதப்பட்ட இந்நூல் வவுனியா முத்தமிழ்க் கலாமன்றத்தினரால் 1988 இல் முதன்முதலில் பதிப்பிக்கப்பட்டது.

பகுப்பு:ஈழத்து நூல்கள்
இலக்கியமும் திறனாய்வும் (நூல்)

**இலக்கியமும் திறனாய்வும்** என்பது இலக்கியத் திறனாய்வு பற்றிய ஒரு தமிழ் நூல். மொழியும் இலக்கியமும், இலக்கியக் கோட்பாடுகள், திறனாய்வுக் கொள்கைகளுடன் தற்காலத் தமிழிலக்கியத் திறனாய்வுப் போக்குகள் பற்றியும் இந்நூல் விபரிக்கின்றது.

பகுப்பு:ஈழத்து நூல்கள்
இலங்கையில் தமிழ்ப் பத்திரிகைகள் சஞ்சிகைகள் (நூல்)

ஆசிரியர் - கோப்பாய் சிவம் புத்தூர் ப.சிவானந்த சர்மா

பதிப்பு - 1 வது பதிப்பு ஆனி 1985

ஈழத்தின் தமிழ்ப் பத்திரிகைகள்,சஞ்சிகைகள்,பற்றிய ஆசிரியரின் நோக்கும் 1841 முதல் 1984 வரையில் இலங்கையில் வெளிவந்த தமிழ்ப்பத்திரிகைகள்,சஞ்சிகைகள் பற்றிய சுருக்கமான விளக்கங்களுடன் கூடிய பட்டியலும் இடம்பெற்றுள்ளன.

## வெளி இணைப்புகள்
* இலங்கையில் தமிழ்ப்பத்திரிகைகள் சஞ்சிகைகள் - நூலகம் திட்டம் 

பகுப்பு:ஈழத்து நூல்கள்
இலங்கைத் தமிழ் இலக்கியம் (நூல்)

**இலங்கைத் தமிழ் இலக்கியம்**, பேராசிரியர் எஸ்.தில்லைநாதன் அவர்கள் எழுதி வெளியிட்ட நூலாகும். பேராசிரியர் தில்லைநாதன் அவர்களின் மணிவிழாவினையொட்டி வெளிவரும் இந்நூலில் இலங்கைத் தமிழ் இலக்கியம் பற்றிக் கடந்த 25 ஆண்டுக் காலப்பகுதியில் அவர் எழுதிய ஆய்வுக்கட்டுரைகள் சிலவற்றை உள்ளடக்கியதாக இந்நூல் வெளிவந்துள்ளது. இந்நூலில் 27 கட்டுரைகள் உள்ளடக்கப்படுள்ளன.
தேசிய கலை இலக்கியப் பேரவை, இதனை முதற்பதிப்பாக 1997 ஆம் ஆண்டு வெளியிட்டது.

பகுப்பு:ஈழத்து நூல்கள்
இலங்கையின் மலையகத் தமிழ் நாவல்கள்:ஓர் அறிமுகம் (நூல்)

**இலங்கையின் மலையகத் தமிழ் நாவல்கள்: ஓர் அறிமுகம்** என்னும் நூல் க. அருணாசலம் என்பவரால் 1999 ஆம் ஆண்டில் எழுதி வெளியிடப்பட்ட ஈழத்து நூல். மலையகத் தொழிலாளர்களின் பரிதாபத்துக்குரிய வாழ்க்கைப் போராட்டங்களை, அவலங்களை, வேதனைகளை, அவர்கள் தமது அடிப்படை உரிமைகளைப் பெறப்போராடும் நிலமையை விழுப்புணர்வினைச் சித்தரிக்கும் வரலாற்று ஆவணங்களான மலையகப் புதினங்கள் பற்றிய ஆய்வு.

பகுப்பு:மலையக இலக்கியம்
பகுப்பு:ஈழத்து நூல்கள்
இன்றைய உலகில் இலக்கியம் (நூல்)

மக்கள், மொழி, பண்பாடு, கலை, இலக்கியம், விஞ்ஞானம், இலக்கிய நயப்பு, இலக்கிய விமர்சனம், இலக்கியப்பரவல், இலக்கிய நூல் வெளியீடு ஆகியவற்றிற்கிடையேயான உறவுகள் தொடர்பாக ஒரு இலக்கிய வாசகனுக்கு எழும் ஐயங்களைத் தெளிவாக்கும் வகையில் அமைந்த நூல்

பகுப்பு:ஈழத்து நூல்கள்
ஈழநாட்டுத் தமிழ்ப்புலவர் சரிதம் (நூல்)

1939 ஆம் ஆண்டில் யாழ்ப்பாணத்தில் அச்சிட்டு வெளியிடப்பட்டது **ஈழநாட்டுத் தமிழ்ப்புலவர் சரிதம்** என்னும் நூல். இது வித்துவசிரோமணி என அழைக்கப்பட்ட சி. கணேசையர் அவர்களால் ஆக்கப்பட்டது. 1958 ஆம் ஆண்டுவரை வாழ்ந்த இவர், சங்ககாலத்தைச் சேர்ந்த ஈழத்துப் புலவரான பூதந்தேவனார் முதல் தனக்கு முன் வாழ்ந்த ஈழநாட்டுத் தமிழ்ப் புலவர்களின் வரலாற்றைத் தொகுத்து இந்த நூலை ஆக்கியுள்ளார்.
பகுப்பு:ஈழத்து நூல்கள்
பகுப்பு:விக்கித்தரவில்லாதவை
ஈழத்து இலக்கிய முன்னோடிகள் (நூல்)

இந்நூலிலுள்ள ஆறு கட்டுரைகள் 19ஆம் நூற்றாண்டு ஈழத்துத் தமிழ் இலக்கியத்தின் சில அம்சங்களை விபரிக்கின்றன.பொதுவான வளர்ச்சியையும் அவ்வளர்ச்சிக்குச் சிலர் ஆற்றிய காத்திரமான பங்களிப்பையும் ஆங்காங்கு ஆசிரியர் மதிப்பிட்டுள்ளார்.

பகுப்பு:ஈழத்து நூல்கள்
டப்லின்

**டப்லின்** (ஐரிசு:) அயர்லாந்து நாட்டின் தலைநகரம் ஆகும். டப்லின் ஒரு மில்லியனுக்கும் அதிகமான மக்கள் தொகையைக் கொண்டுள்ளது. மேலும் இதுவே நாட்டின் பெரிய நகரமும் ஆகும்.

## மேற்கோள்கள்


பகுப்பு:ஐரோப்பியத் தலைநகரங்கள்
பகுப்பு:அயர்லாந்து
கலிபோர்னியா

**கலிபோர்னியா** ஐக்கிய அமெரிக்கா நாட்டின் மேற்குப்பகுதியின் தென்பாதியைக் கொண்டு பசிபிக் மாக்கடலுக்கு அடுத்து இருக்கும் ஒரு பெரிய மாநிலமாகும். இதற்கு வடக்குத் திசையில் ஒரிகன் மாநிலமும், கிழக்குத் திசையில் நெவாடா மாநிலமும், அரிசோனா மாநிலமும், தெற்குத் திசையில் மெக்சிகோவின் பாஹா கலிபோர்னியாவும் உள்ளன. இங்கே 37 மில்லியன் மக்கள் 423.970 சதுர கி.மீ (163,696 சதுர மைல்) பரப்பில் வாழ்கிறார்கள். மக்கள்தொகையில் இம்மாநிலமே ஐக்கிய அமெரிக்காவில் முதலிடம் வகிக்கின்றது. நிலப்பரப்பிலும் மூன்றாவது இடத்தைப் பெற்றுள்ளது. கலிபோர்னியாவில் உள்ள லாஸ் ஏஞ்சல்ஸ், சான் பிரான்சிஸ்கோ போன்றவை இம்மாநிலத்தின் பெரிய நகரங்கள் ஆகும். சேக்ரமெண்டோ இதன் தலைநகரம் ஆகும்.

## வரலாறு
கலிபோர்னியாவில் 10,000 ஆண்டுகளுக்கு மேல் மனிதர்கள் வாழ்ந்து வருவதாகத் தெரிகிறது.

ஐரோப்பியர்கள் இங்கு வருவதற்கு முன் இங்கிருந்த அமெரிக்க முதற்குடி மக்கள் அமெரிக்கக் கண்டத்தில் வேறு எங்குமுள்ளதைக் காட்டிலும் எண்ணிக்கையில் பல்வேறு இனங்களாகவும், மக்களடர்த்தியும் அதிகமாக இருந்தனர். 1769இல் ஸ்பெயின் நாட்டினர் தம்குடியாக்கினர். ஆனால் 1810-1821க்கு இடையே நடந்த மெக்சிக்கோவின் விடு்தலைப் போருக்குப்பின், கலிபோர்னியா மெக்சிக்கோவின் ஒரு பகுதியாக இருந்தது. பின்னர் 1846-1848இல் நடந்த அமெரிக்க - மெக்சிக்கோ போரில் அமெரிக்கா இப்பகுதியைக் கைப்பற்றியது. 1848-1849இல் தங்கம் எடுப்பதற்காக நிகழ்ந்த பெரும் வேட்கையில் இப்பகுதிக்கு சுமார் 90,000 மக்கள் குடியேறினர். அதன்பின் கலிபோர்னியா அமெரிக்காவின் 31 ஆவது மாநிலமாக 1850இல் மாறியது.

## பொருளாதாரம்
கலிபோர்னியா ஐக்கிய அமெரிக்காவையே முன்னிழுத்துச் செல்லும் பேரியந்திரம் என்றும் கூறுவதுண்டு. கலிபோர்னியா மட்டுமே ஆண்டுக்கு (2005 ஆண்டின் கணக்குப்படி), 1.55 டிரில்லியன் அமெரிக்க டாலர்கள் மதிப்புடைய பொருள் உற்பத்தி செய்கின்றது. உலகிலேயே ஆறு நாடுகள்தான் இம்மாநிலத்தைவிட பெரிய பொருளாதாரம் ஆகும். அமெரிக்காவின் 13 டிரில்லியன் அமெரிக்க டாலர் பொருளாதாரத்தில் 13% கலிபோர்னியாவின் ஆக்கம்.

## மேற்கோள்கள்
இலங்கையில் தமிழியல் ஆய்வு முயற்சிகள் (நூல்)

தமிழியல் பற்றிய ஆய்வுகளை வரலாற்று விவரண ஆய்வுமுறையியலூடாகத் துறைகளின் அடிப்படையிலும், கால அடிப்படையிலும் ஒழுங்கமைத்துத் தருவதுடன் ஆங்காங்கே அவை தொடர்பான விமர்சனங்களையும் முன்வைத்திருக்கின்றது.

பகுப்பு:ஈழத்து நூல்கள்
இலங்கையில் தமிழ் இலக்கிய வளர்ச்சி (நூல்)

இலங்கைத் தமிழ் இலக்கிய வரலாற்றின் தொடக்க காலம் முதல் இற்றை வரையிலான வளர்ச்சிப்போக்கினை தொடர்ச்சியாக உணர்த்தும் வகையில் அமைந்த நூல்.

பகுப்பு:ஈழத்து நூல்கள்
நேபாள மக்கள் புரட்சி

**நேபாள மக்கள் புரட்சி** அல்லது **நேபாள உள்நாட்டுப் போர்** என்பது நேபாளத்தின் மன்னராட்சியை ஒழித்து மக்களாட்சியை உருவாக்கும் நோக்குடன்  மாவோயிசவாத போராளிகளால் நடத்தப்படும் போராகும். இது 1996 பிப்ரவரி 13 இல் ஆரம்பிக்கப்பட்டது. சமவுடமைவாத போராளிகள் இப்போரை "நேபாள மக்கள் போராட்டம்" என அழைக்கின்றார்கள்.

இப்போராளிகள் "மக்கள் நேபாள குடியரசு" என்ற இலக்கை கொண்டுள்ளனர் தற்சமயம் நேபாளத்தின் சில பகுதிகளை தமது கட்டுப்பாட்டிற்குள் வைத்துள்ளார்கள். 1998 ஜூன் தொடக்கம் ஆகஸ்டு வரை அப்போதைய பிரதமர் செர் பகதூர் தேவ்பாவினால், போராளிகளை கைப்பற்றி அழிக்கும் நோக்குடன் நடைமுறைப் படுத்தப்பட்ட "கிலோ சேரா 2" என்ற மூர்க்கமான நடவடிக்கை காரணமாக போராளிகள் தலைமறைவாகினர் மேலும் போராட்டம் வலுக்கவும் வழிவகுத்தது. 2001 இல் நேபாள மன்னர் மாவோயிச போராளிகளுக்கு எதிராக இராணுவத்தை பயன்படுத்த ஆரம்பித்தார். அது முதல் 12,700க்கும் மேற்பட்டவர்கள் இறந்தும் 100,000 - 150,000 பேர்வரை இடம்பெயர்ந்தும் உள்ளனர்.இப்போராட்டம் நேபாளத்தின் கிராமிய அபிவிருத்திப் பணிகளுக்கு பெரும் முட்டுக்கட்டையாக விளங்குவதோடு நேபாள மக்களிடையே பெரும் சிக்கலான சமூக சிக்கல்களுக்கும் வித்திட்டுள்ளது.

## கால ஓட்டம்
*ஜூன் 1, 2001 - அரசர் பிரேந்திரா மற்றும் அவரது குடும்பம் அவரது மகனான முடிக்குறிய இளவரசன் திபெந்திராவால் அரண்மனைக்குள் கொலை செய்யப்பட்டாகள். இளவரசர் தன்னைதானே சுட்டக் காயங்கள் காரணமாக கோமா நிலைக்கு தாள்ளப்பட்டார்.
*ஜூன் 2, 2001 - முடிக்குரிய இளவரசன் தீபேந்திரா கோமா நிலையில் இருக்கும் போதெ அரசராக அறிவிக்கப்படுகிறார். 
*ஜூன் 4, 2001 - திபெந்திரா இறந்தார், கயனேந்திரா மன்னராக அறிவிக்கப்பட்டார். கயனேந்திராவுக்கு எதிரான ஆர்பாட்டங்கள் கத்மந்துவில் இடம்பெற்றதன் காரணமாக ஊரடங்குச்சட்டம் பிரப்பிக்கப்பட்டது.
**ஜூலை, 2001 - மாவோயிசவாதிகள் தமது போராட்டங்களை அதிகரித்தனர். பிரதமர் கிரிஜா பிரசாத் கொய்ராலா பதவி விலகினார்.
*ஜூலை - செர் பகதூர் தேவ்பா  புதிய பிரதமராக அறிவிக்கப்பட்டார். அவர் போராளிகளுடன் போர் நிறுத்தத்தை அறிவித்தார்.
*ஆகஸ்டு 30, 2001 - அரசு, போராளிகள் சமதான பேச்சுவர்த்தையை ஆரம்பித்தனர், போராளிகள் புதிய அரசியலமைப்புச் சட்டத்தை தமது கோரிக்கையாக முன்வைத்தனர்.
*நவம்பர், 2001 - மாவோயிசவாதிகள், 4 மாத போர் நிறுத்தத்தை முடிவுக்கு கொண்டு வரும் வகையில் 15 இடங்களில் நடத்திய தாக்குதல்கள் காரணமாக 24 காவல் துறையினர் கொல்லப்பட்டனர்
*நவம்பர் 26, 2001 - கயனேந்திரா மன்னர் அவசரகாலச் சட்டத்தை பிறப்பித்தார்.
* இரண்டாம் ஜனநாயகப் போராட்டத்தின் முடிவில்,  28 மே 2008ல், நேபாளத்தில் மன்னராட்சி முறை ஒழிக்கப்பட்டு, நாடாளுமன்ற சனநாயக ஆட்சி முறை நடைமுறைப்படுத்தப்பட்டது.  நேபாளத்தை சமயசார்பற்ற நாடாக அறிவிக்கப்பட்டது.

## இதனையும் காண்க
* நேபாள மக்கள் இயக்கம், 1990 
* 2006 நேபாள சனநாயக இயக்கம்
* நேபாள காலக் கோடுகள்

## வெளி இணைப்புகள்
*நேபாள அரசுக்கும் மவோவாத புரட்சியாளர்களுக்குமிடையே செய்துகொள்ளப்பட்ட உடன்படிக்கை (16 நவம்பர் 2006)

### நேபாள மக்கள் புரட்சி தொடர்பான தமிழ் கட்டுரைகள்
*செத்தபாம்பு மன்னரும் சமயோசித முதலாளியமும்
*நேபாளத்தில் என்ன நடக்கிறது?
*உண்மையில் வந்த கட்டுரை 
*இமயத்தில் போர் முரசு -இரயாகரன்
*நேபாளப் புரட்சி: பின்னடைவு அளிக்கும் படிப்பினை - வினவு

## மேற்கோள்கள்


பகுப்பு:நேபாள அரசியல்
பகுப்பு:புரட்சிகள்
பகுப்பு:நேபாள வரலாறு
பதிவுகள் (இணைய இதழ்)

**பதிவுகள்** கனடாவில் இருந்து வெளிவரும் ஒரு இணைய இதழ் (சஞ்சிகை) ஆகும்.  இது 2000 ஆண்டில் இருந்து தொடர்ச்சியாக இன்றைப்படுத்தப்பட்டுவருகின்றது.  இவ்விதழ் TSCII தமிழ் கணினி எழுத்துருவை பயன்படுத்துகின்றது.  இதன் ஆசிரியர் வ. ந. கிரிதரன் ஆவார்.

ஈழத்தின் முற்போக்கு இலக்கிய முன்னோடியான அறிஞர் அ. ந. கந்தசாமியை மீண்டும்  இனங்காண்பதில் பதிவுகள் முக்கிய பங்காற்றி வருகிறது. பதிவுகளில் உலகின் பல பாகங்களிலிருந்தும் பல முக்கியமான படைப்பாளிகள் எழுதி வருகின்றார்கள். பலருக்குப் பதிவுகள் களம் அமைத்துக் கொடுத்துமிருக்கிறது. பதிவுகளைப் பற்றிய செய்திகள், கட்டுரைகள் பல சஞ்சிகைகளில் வெளிவந்துள்ளன. பதிவுகள் இணைய இதழ் இன்று உலகின் பல பாகங்களிலிருந்தும் பலரால் ஆர்வமாக வாசிக்கப் பட்டு வருவது குறிப்பிடத் தக்கது. பல படைப்பாளிகள் பல்வேறு நாடுகளிலிருந்தும் பதிவுகளில் பங்குபற்றி வருவதும் குறிப்பிடத் தக்கது.

## வெளி இணைப்புகள்
* பதிவுகள்

பகுப்பு:இணையத் தமிழ் இதழ்கள்
மாமல்லபுரம் பஞ்சபாண்டவர் மண்டபம்

இன்றைய தமிழ்நாட்டின் புகழ்பெற்ற சுற்றுலாத் தலமும், ஒரு காலத்தில் பல்லவர்களின் துறைமுகப் பட்டினமாகவும் விளங்கியதுமான மாமல்லபுரத்தில் பெருமளவில் காணப்படும் குடைவரை கோயில்களில் ஒன்றே தற்காலத்தில் **பஞ்சபாண்டவர் மண்டபம்** என அழைக்கப்படும் கோயிலாகும். இது கட்டிமுடிக்கப்படாத ஒரு குடைவரை. மூன்று சார்பு உடையதாக அமைந்துள்ள இதன் அமைப்பைப் பார்க்கும்போது, நடுவில் கருவறையையும், சுற்றிலும் மண்டபத்தையும் கொண்ட ஒரு பெரிய கோயிலாகவே திட்டமிடப்பட்டது என்பது விளங்கும். கருவறைக்குப் பின்புறமாக இருக்கவேண்டிய நான்காவது சார்பின் குடைவு வேலைகள் தொடங்கு முன்னரே கட்டுமானப் பணிகள் கைவிடப்பட்டுவிட்டன. 

இதன் முகப்பு ஆறு முழுத்தூண்களையும், இரண்டு அரைத்தூண்களையும் கொண்டுள்ளது. இதன் பின்னால் இதே போன்ற இன்னொரு தூண்வரிசையும் அமைக்கப்பட்டுள்ளது. 

## இவற்றையும் பார்க்கவும்

* குடைவரை கோயில்
பகுப்பு:தமிழகத்துக் குடைவரைகள்
பகுப்பு:தமிழகத்தின் யுனெஸ்கோ உலக பாரம்பரியக் களங்கள்
நாடகம்

**நாடகம்** என்பது ஒரு கலை அல்லது பலவகைக் கலைகளின் கூட்டுச் சேர்க்கையாகும். நாட்டு + அகம் = நாடகம். அதாவது, நாட்டு மக்களின் அகத்தை பிரதிபலிக்கும் கலை. இயல் இசை நாடகம் என்ற தமிழ் இலக்கிய மூன்றாம் வடிவம். கதை ஒன்றை அரங்கிலே நடிப்பு, ஒப்பனை, இசை, ஓவியம், அரங்கமைப்பு, இலக்கியம், ஒலி, ஒளி முதலான கலைகளின் ஒன்றிணைப்பால் படைத்துக் காட்டுவதே நாடகம். இவற்றை எழுதுபவர்கள் நாடகாசிரியர் என அறியப்படுவார். தமிழ் நாடகத் தந்தை என பம்மல் கல்யாண சம்பந்தனார் அழைக்கப்படுகிறார்.

## விளக்கமும் செயல்பாடுகளும்
*'இயல்' என்பது சொல் வடிவம்,
*'இசை' என்பது சொற்களோடு, இசையும் சேர்ந்த வடிவம்,
*'நாடகம்' என்பது, 'இயல்', 'இசை' மற்றும் உடல் அசைவுகளை அடிப்படையாகக் கொண்ட வடிவம்.
"உலகமே ஒரு நாடக மேடை" என்றார் சேக்ஸ்பியர். உலகில் நாடகங்கள் பலவகைகளாக நடத்தப்படுகின்றன. தமிழை, தமிழகத்தினை பொருத்தமட்டில் நாடகம் என்பது தெருக்கூத்து மற்றும் பாவை நாடகங்களாக நடத்தப்படுகின்றன.

## அருஞ்சொற் பொருள்
* கதைக்கோப்பு - Plot
* கதாப் பாத்திரம் - Character
* உரையாடல் - Dialogue
* பின்னணி - Setting
* வாழ்க்கையின் பேருண்மைகள் - Universal truths
* உத்திகள் - Techniques
* மேடையமைப்பு, மேடைநெறியாள்கை - Stage setting

பகுப்பு:நாடகம்
பகுப்பு:ஆய கலைகள் அறுபத்து நான்கு
ஈழமணி (பத்திரிகை)

**ஈழமணி** (*Eelamani*) இலங்கையிலிருந்து வெளியான ஒரு தினசரிப் பத்திரிகை ஆகும். ஆயிரத்து தொள்ளாயிரத்து  எழுபதுகளின் ஆரம்பத்தில் கொழும்பிலிருந்து டைம்சு ஆப் சிலோன்  நிறுவனத்தினரால் வெளியிடப்பட்டது. 1947 ஆம் ஆண்டு மார்கழி மாதத்தில் இருந்து பத்திரிகை வெளியானது. தென்புலோலியூர் க.க. முருகேசப்பிள்ளை இதன் ஆசிரியராக திகழ்ந்தார். பருத்தித்துறை, கொழும்பைத் தளமாக கொண்டு இந்த இதழ் வெளியானது. ஒரு சில மாதகாலம் மட்டுமே இது வெளிவந்து பின்னர் பத்திரிகை நிறுத்தப்பட்டுவிட்டது.

## மேற்கோள்கள்

பகுப்பு:ஈழத்துப் பத்திரிகைகள்
மாமண்டூர் உருத்தரவாலீசுவரம்

திருவண்ணாமலை மாவட்டம், செய்யாறு வட்டத்தைச் சேர்ந்தது மாமண்டூர். இங்கே அமைந்துள்ள சித்திரமேகத் தடாகம் என்னும் ஏரியை அண்டி அமைந்துள்ள குன்றுகளில் பல்லவர் காலத்தில் அமைக்கப்பட்ட நான்கு குடைவரைகள் காணப்படுகின்றன. இவற்றில் முற்றுப் பெற்ற நிலையிலுள்ள இரண்டு குடைவரைகளில் ஒன்றே **உருத்திரவாலீஸ்வரம்** என்னும் சிவாலயம் ஆகும். 

இக் குடைவரையை அமைத்தது யார் என்பது பற்றிய தகவல்கள் எதுவும் இங்கே கிடைக்கவில்லை. இதன் கட்டிடக்கலைப் பாணியை ஆராய்ந்தும், இதன் அண்மையிலுள்ள இதே போன்ற குடைவரையில் கிடைத்த கல்வெட்டு ஒன்றை அடிப்படையாக வைத்தும், இது முதலாம் மகேந்திரவர்மனால் கட்டப்பட்டது என வரலாற்று ஆய்வாளர்கள் கருதுகின்றனர். இது ஒரு சிவன் கோயில் எனப்பட்டாலும், இங்கே மும்மூர்த்திகளும் வைத்து வணங்கப் பட்டதாக ஆய்வாளர்கள் கருதுகிறார்கள். 

இக் குடைவரையின் நுழைவாயிலில் இரண்டு பக்கச் சுவர்களையும் ஒட்டியபடி இரண்டு அரைத்தூண்களும், இவற்றுக்கிடையே இரண்டு முழுத்தூண்கள் தனித்தூண்களாகவும் காணப்படுகின்றன. இதனால் மூன்று நுழைவழிகளைக் கொண்டதாக இக் கோயில் அமைந்துள்ளது. இத் தூண் வரிசைக்குப் பின்னால் முன் வரிசைத் தூண்களுக்கு நேராக மேலும் இரண்டு அரைத்தூண்களும், இரண்டு முழுத்தூண்களும் அமைந்துள்ளன. இந்த அமைப்பானது, குடைவரையின் உட் புறத்தை அர்த்த மண்டபம், மகாமண்டபம் என இரு பகுதிகளாகப் பிரிக்கின்றது. வெளி மண்டபத் தளம், உள் மண்டபத் தளத்திலும் சற்று உயரமாக இருக்கும்படி அமைக்கப்பட்டுள்ளது.  

வாயிலுக்கு எதிரான பின்புறச் சுவரில் மூன்று கருவறைகள் குடையப்பட்டுள்ளன. இவை ஒவ்வொன்றின் வாயிலிலும், பக்கத்துக்கு ஒன்றாக இரண்டு வாயிற்காப்போர் சிலைகளும் செதுக்கப்பட்டுள்ளன.

## இவற்றையும் பார்க்கவும்

* குடைவரை கோயில்
* பல்லவர் காலக் கட்டிடக்கலை

பகுப்பு:தமிழகத்துக் குடைவரைகள்
பகுப்பு:திருவண்ணாமலை மாவட்டத்திலுள்ள சிவன் கோயில்கள்
யாழ்ப்பாண வைபவ விமரிசனம் (நூல்)

thumb|240px|முதற் பதிப்பின் உட்பக்கம்
**யாழ்ப்பாண வைபவ விமர்சனம்** என்னும் நூல் போர்த்துக்கேயர் யாழ்ப்பாணத்தை முழுமையாகக் கைப்பற்றுவதற்கு முற்பட்ட அதன் வரலாற்றை ஆய்வு செய்யும் நூல் ஆகும். இந்த ஆராய்ச்சி நூலை எழுதியவர் சுவாமி ஞானப்பிரகாசர். இதன் முதற் பதிப்பு 1928 ஆம் ஆண்டில் அச்சுவேலியில் இருந்த ஞானப்பிரகாச யந்திரசாலையில் அச்சிட்டு வெளியிடப்பட்டது. யாழ்ப்பாண வைபவமாலையில் தாம் கண்ட சரித்திர முரண்பாடுகளை இந்த நூலில் எடுத்துக் காட்டினார்.

சன்மார்க்கபோதினி பத்திரிகைகளில் அவ்வப்போது பாகம் பாகமாய் எழுதிய கட்டுரைகளைத் தொகுத்து இச்சிறு நூல் வெளியிடப்பட்டது.

## நோக்கம்
இதன் நூலாசிரியர் நூலின் முதற்பதிப்புக்கான முன்னுரையில், "இச்சிறுநூல் யாழ்ப்பாண இராச்சியத்தின் ஆதிகால உண்மைச் சரித்திர ஆராய்ச்சியையும், யாழ்ப்பாண வைபவமாலை எனும் பெரிய நூலின் உள்ளுறை ஆராய்ச்சியையும் கையாளுவது" என்று குறிப்பிட்டுள்ளார். இதிலிருந்து, ஒல்லாந்தர் ஆட்சியின் இறுதிக்காலத்தில் எழுதப்பட்ட யாழ்ப்பாண வைபவ மாலை என்னும் நூலைப் பிற்காலத்தில் கிடைத்த சான்றுகளை ஆதாரமாகக் கொண்டு ஆய்வு செய்து உண்மை வரலாற்றை அறிவதே இந்த நூலின் நோக்கம் என்பது புலனாகிறது.

வைபவமாலை, அக்காலத்தில் இருந்த சில நூல்களையும், செவிவழிக்கதைகளையும் சான்றுகளாகக் கொண்டு, யாழ்ப்பாண இராச்சியம் வீழ்ச்சியடைந்து ஏறத்தாழ 175 ஆண்டுகளுக்குப் பின்னர் எழுதப்பட்டது. யாழ்ப்பாண இராச்சியத்தில் போர்த்துக்கேயர் தலையீடு ஏற்பட்டதற்குப் பிந்திய வைபவமாலை தரும் வரலாறு செவிவழிக்கதைகளை ஆதாரமாகக் கொண்டது எனவும் அதனால் இக்காலம் குறித்த வைபவமாலையின் வரலாறு பிற்காலத்தில் அறியப்பட்ட போர்த்துக்கேயர் காலக் குறிப்புக்களுடன் முரண்படுவதாகவும் சுவாமி ஞானப்பிரகாசர் கருதுகிறார். இதனால், இந்த நூல் எழுதிய காலத்தில் கிடைத்த போர்த்துக்கேயர் காலத்துத் தகவல்களை அடிப்படையாகக் கொண்டு யாழ்ப்பாணத்தின் உண்மை வரலாற்றை அறிய நூலாசிரியர் முயன்றுள்ளார்.

## உள்ளடக்கம்
இந்த நூலிலே ஆரம்ப அதிகாரம் என்று பெயர் கொண்ட அதிகாரத்தில் வைபவமாலையில் கூறப்பட்டுள்ளனவும், யாழ்ப்பாண இராச்சியத்துக்கு முற்பட்ட காலத்தில் நிகழ்ந்தனவுமாகச் சொல்லப்படும் கதைகளை, வைபவமாலையின் முதனூல்களில் சொல்லப்படவற்றோடு ஒப்பிட்டு ஆய்வு செய்யப்படுகிறது. இதைத் தவிர்த்து யாழ்ப்பாண வைபவ விமரிசனத்தில் 15 அத்தியாயங்கள் உள்ளன. இவை பின்வருமாறு:
# பண்டைநாள் வரலாறு
# தமிழ் அரசு ஏற்பாடு
# விசயகூழங்கை (காலிங்க) ஆரியச் சக்கரவர்த்தி கி.பி. 1242
# "இராசமுறை"
# செகராசசேகரன் V
# அளகேஸ்வரன் கையிற் தோல்வி
# செண்பகப் பெருமாள் 1450 - 1467
# பரராசசேகரன் VI 1478 - 1519
# சங்கிலி என்னும் 7ம் செகராச சேகரன் 1519 - 1561
# பறங்கிப் படையெழுச்சி 1560
# போத்துக்கேய மேலாட்சி 1561 - 1590
# யாழ்ப்பாணத்தில் இரண்டாம் படையேற்றம் 1591 
# எதிர்மன்னசிங்க குமாரனாகும் 8ம் பரராச சேகரன் 1591 - 1616
# சங்கிலி குமாரனின் தவறுகள் 1616 - 1620
# பயனில்லாப் போராட்டங்கள் 1620 - 1624

## குறிப்புகள்

## இவற்றையும் பார்க்கவும்
* இலங்கைத் தமிழர் வரலாறு - தமிழ் நூல் பட்டியல்

## வெளி இணைப்புகள்
*யாழ்ப்பாண வைபவ விமர்சனம் - நூலகம் திட்டம் 
* யாழ்ப்பாண வைபவ விமரிசனம் - தமிழரசர் உகம்

பகுப்பு:ஈழத்து நூல்கள்
பகுப்பு:யாழ்ப்பாண வரலாறு
பகுப்பு:ஈழத்து வரலாற்றியல் தமிழ் நூல்கள்
பகுப்பு:1928 தமிழ் நூல்கள்
காமினி பொன்சேகா

**காமினி பொன்சேகா** (*Don Shelton Gamini Fonseka*, மார்ச் 21, 1936 - செப்டம்பர் 30, 2004) சிங்களத் திரைப்பட நடிகர். இவர் நடிகராக மட்டுமின்றி தயாரிப்பாளராக, இயக்குநராக, பாடலாசிரியராக பணியாற்றியுள்ளார். இவர் தமிழ் மொழியிலும் பேசி நடித்துள்ளார். பின்னாட்களில் அரசியல்வாதியாகவும் திகழ்ந்தார். வட-கிழக்கு மாகாண ஆளுநராகப் பணியாற்றினார்.

## வாழ்க்கைக் குறிப்பு
1936 ம் ஆண்டு மார்ச் 21ம் திகதி இலங்கையில் கொழும்பு மாவட்டம், தெகிவளையில் வில்லியம்- டோலி தம்பதியருக்கு மகனாகப் பிறந்தார். தெகிவளை பிரெஸ்பிட்டேரியன் மகளிர் வித்தியாலயத்தில் கல்வியை ஆரம்பித்த காமினி, பின்பு கல்கிசை புனித தோமையர் கல்லூரியில் கல்வி கற்றார்.

## சினிமா வாழ்க்கை
1950களின் பிற்பகுதியில் சினிமாத்துறையினில் நுழைந்தார். திரைப்படத்துறையில் இணையும் வாய்ப்பை பிரேம்நாத் மொராயஸ் என்பவரே பெற்றுக்கொடுத்தார். ஆரம்பத்தில் திரைப்படத் தயாரிப்பு மற்றும் தொழில்நுட்பம் ஆகிய துறைகளில் பணிபுரியும் வாய்ப்பே காமினிக்கு கிடைத்தது. அதற்கமைய லெஸ்டர் ஜேம்ஸ் பீரிசின் ‘ரேகாவ’ என்ற திரைப்படத்தின் புகைப்படப்பிடிப்பு பிரிவில் பணியாற்றும் வாய்ப்பை பெற்ற காமினி அதனூடாகவே நடிக்கும் வாய்ப்பையும் பெற்றுக்கொண்டார்.

சோமசேகரன் இயக்கத்தில் வெளிவந்த ‘பிரிமியெக் நிசா’ என்ற திரைப்படமே இவர் முக்கிய பாத்திரமேற்று நடித்த முதல் திரைப்படம். சிறந்த இயக்குனரான லெஸ்ரர் ஜேம்ஸ் பீரிசின் பல திரைபடங்களில் முக்கிய வேடங்களில் நடித்துள்ளார். இந்தியாவிற்கும் 1970 இல் இங்கிலாந்துக்கும் சென்று திரைப்படத்துறை பற்றி கற்றுக் கொண்டார். தனது சிறப்பான நடிப்பாற்றலால் மக்கள் பலரையும் கவர்ந்தார். இறக்கும் வரை 110 படங்களில் நடித்துள்ளார், நங்கூரம், நீலக்கடல் ஓரத்தில் ஆகிய தமிழ்த் திரைப்படங்களிலும் நடித்திருக்கிறார். "சருங்கலய" என்ற சிங்களத் திரைப்படத்திலே நடராஜா என்ற பாத்திரத்தில் தமிழராகவே நடித்தார். இந்தப் படத்தில் இவர் சம்பந்தப்பட்ட பல முக்கியமான காட்சிகள், வடமாகாணத்தில் கரவெட்டி என்ற கிராமத்தில் படமாக்கப்பட்டது.

#### நடித்த வேடங்கள்
* சருங்கலய - யாழ்ப்பாணத் தமிழராக
* நொமியன மினிசும் - இராணுவ அதிகாரி

#### இயக்கிய திரைப்படம்
* "பரசதுமல்" (பாரிஜாத மலர் என்று பொருள்படும்) - இவரது இயக்கத்தில், இவர் பிரதான பாத்திரத்திலும், மற்றும் ரொனி றணசிங்க, புண்யா ஹீந்தெனிய, அனுலா கருணாதிலக போன்றோர் நடித்தது.

## அரசியல் வாழ்க்கை
1985 இல் ஐக்கிய தேசியக் கட்சி சார்பாக மாத்தறை மாவட்டத்தில் போட்டியிட்டு வென்று நாடாளுமன்ற உறுப்பினரானார். துணைசபாநாயகராகவும் பணியாற்றினார். 1995 - 1998 வரையான காலப்பகுதியில் வடகிழக்கு மாகாண ஆளுனராகவும் பதவி வகித்தார். 1998 அக்டோபர் 20 இல் இவர் தனது ஆளுநர் பதவியைத் துறந்தார்.

## மேற்கோள்கள்

## வெளி இணைப்புகள்
* '''Gamini Fonseka''' 
* gamini The Emperor of the Silver Screen as exemplary politician- daily news 

பகுப்பு:இலங்கைத் திரைப்பட நடிகர்கள்
பகுப்பு:சிங்களத் திரைப்பட நடிகர்கள்
பகுப்பு:1936 பிறப்புகள்
பகுப்பு:2004 இறப்புகள்
பகுப்பு:இலங்கை அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:கலா கீர்த்தி
பகுப்பு:இலங்கையின் மாகாண ஆளுநர்கள்
பகுப்பு:கொழும்பு மாவட்ட நபர்கள்
கணினி உதவு வடிவமைப்பும் வரைதலும்

thumb|300px|right|இயந்திரப் பாகமொன்றின் இருபரிமாண வரைபடமும், முப்பரிமாணத் தோற்றமும்
**கணினி உதவு வடிவமைப்பு மற்றும் வரைதல்** (Computer Aided Design and Drawing)என்பது கணினி தொடர்பான கருவிகளைப் பயன்படுத்திக், கட்டிடக்கலை, பொறியியல், இயந்திர உற்பத்தி மற்றும் இன்னபிற துறைகளில் வடிவமைப்பு மற்றும் வரைபடம் வரைதலைக் குறிக்கின்றது. இதில் இதற்காக உருவாக்கப்படும் பலவகையான மென்பொருள்களும், சில சமயம், விசேடமாக உருவாக்கப்படும் வன்பொருள்களும் தொடர்பு படுகின்றன. தற்காலத்தில் இருபரிமாண, காவி அடிப்படையில் அமைந்த வரைபு முறைமைகள் (2D vector based drafting systems) தொடக்கம், முப்பரிமாண, மேற்பரப்பு மற்றும் திண்ம வடிவமைப்பு மாதிரியுருவாக்கிகள் (3D surface and solid design modellers) வரை பலவிதமான மென்பொருள்கள் புழக்கத்திலுள்ளன.

## அறிமுகம்

கணினித் தொழில்நுட்பத்தின் வேகமான வளர்ச்சி மனித வாழ்வின் சகல துறைகளிலும் தாக்கத்தை ஏற்படுத்தியது போன்று, வடிவமைப்பு மற்றும் அதனோடிணைந்த படவரைதற் துறையிலும் பெரும் மாற்றங்களை ஏற்படுத்தியுள்ளது. 20 ஆம் நூற்றாண்டின் இறுதிக்கட்டம் வரை, வரைபலகைகளைப் பயன்படுத்திக் கைகளால் படங்களை வரைந்த நிலைக்கு மாற்றாக கணினிகளைப் பயன்படுத்திப் படம் வரையும் முறை அறிமுகமானது. இத் துறையில் கடந்த சில பத்தாண்டுகளில் ஏற்பட்ட வளர்ச்சி காரணமாகப் பல துறைகளில் இது ஒரு இன்றியமையாத அம்சமாக ஆகியுள்ளது.

right|400px
ராக்கெட் மற்றும் வானூர்திகள் வடிவமைப்பு, உற்பத்தி முதலிய உயர் தொழில்நுட்பத் துறைகள் தொடக்கம், மிகச்சிறிய அன்றாடம் பயன்படும் பொருட்களை உற்பத்தி செய்யும் சிறு தொழிற் துறைகள் வரை *கணினி உதவு வடிவமைப்பு மற்றும் வரைதல்* முறையைப் பயன்படுத்தி வருகின்றன. கட்டிடங்களையும் பிற கட்டுமான அமைப்புக்களையும் வடிவமைத்துக்கட்டுதல், இயந்திர சாதனங்களின் உற்பத்தி நுட்பத்துறைகளில் பயன்படுவது ஒருபுறமிருக்க, திரைப்படத் தயாரிப்பு, விளம்பரத்துறை போன்றவற்றில் கலை சார்ந்த தேவைகளுக்கும் இது பெரிதும் உதவுகின்றது.

## மேற்கோள்கள்

பகுப்பு:வடிவமைப்பு
பகுப்பு:படவரைகலை
பகுப்பு:கணினி வரைகலை
வானலை அடையாளம்

right|frame|வானலை அடையாளம் அட்டை பொருத்திய வாகனம்; தானியங்கி சாலை சுங்க பணம் செலுத்துவதற்காக
ஒரு பொருளை தனித்துவமாக வானலையூடாக கண்டு அடையாளப்படுத்தும் தொழில்நுட்பமே **வானலை அடையாளம் (Radio Frequency IDentification - RFID)** எனப்படுகிறது. இத்தொழில்நுட்பத்தை வானொலி அலைவரிசை இனம்காட்டி, ஒளியலை அடையாளம், வானலை அடையாள குறி என்றும் தமிழில் குறிப்பர்.

வானலை அடையாள நுட்பமைப்பு மூன்று முக்கிய பின்வரும் கூறுகளால் ஆனது.

# தகடு, சில்லு (Tag)
# படிப்பான், உணரி, செலுத்தி வாங்கி - (Reader, Transceiver)
# தரவு செயலகம் (Data Processing Unit)

தனக்கு கொடுக்கப்பட்டுள்ள நிரலிற்கு ஏற்ப கேள்விகளை தொடர்ச்சியாக அல்லது குறித்த கால இடைவெளியில் வானொலி அலை ஊடாக அனுப்ப கூடியதாகும். உதாரணமாக நீங்கள் உங்கள் வீட்டிலிருந்து வெளியே செல்லும் போது இரண்டு நிமிடங்களுக்கு ஒருதடவை வானொலி அலைகளை வெளியிடுமாறு அமைத்தால் உங்கள் வீட்டில் இருக்கும் அலைவரிசையை வாங்கும் கருவியின் மூலம் (Receiver) பெற்றுக்கொண்ட அலையிலிருந்து நீங்கள் எவளவு தூரத்தில் உள்ளீர்கள் எவளவு  வேகத்தில் பயணிக்கிறீர்கள் எந்த திசையில் பயணிக்கிறீர்கள் போன்ற தகவல்களை அறியலாம். இக்கருவிகள் SIM Card களை விட சிறிய அளவிலே கிடைக்கின்றன.

இத் தொழில்நுட்பமானது 1948 இலே கண்டுபிடுக்கப்பட்டலும் பெரும்பாலும் பாவனைக்கு 1980களிலெயே வந்தது. RFID முதல் முறையாக இரண்டாம் உலகப்போர் நடைபெறும் காலத்திலேயே British radar system தினால் German aircraft இன் அணுகுதல்களை இரகசியமாய் அறிவதற்கு பயன்படுத்தப்பட்டது. இன்றய காலப்பகுதியில் இத் தொழில்நுட்பம் மேலும் பல வளர்ச்சிகண்டுள்ளது.

**RFID எவ்வாறு வேலை செய்கிறது?**

இதனுடைய அடிப்படையாக தகவலை அனுப்புதல் தகவலை பெறுதல் என இரு வேலைகள் தேவைப்படுகிறது.  இங்கு தகவலை அனுப்புவன Tag எனப்படுகின்றன தகவலை பெறுபவை Antena மற்றும் காட்சிப்படுத்தகூடிய கருவி (மென்பொருளாகவும் இருக்கலாம்) ஆகியவற்றுடன் காணப்படும். Radio Frequency  பயன்படுத்தப்படுவதால் தகவல் பரிமாற்றத்தின் போது மூன்றாமவரால் தகவல் திருடப்படாமல் இருப்பதற்காக இதற்கென தனியாக Communication Protocol, Communication Network என்பனவும் செய்நிரலாக்கத்திற்காக Database Data Synchronization உள்ளிணைந்து உள்ளது.

வானொலி அலைகள் முதலில் Electronic Product Code (EPC) இனை அடைகிறது இது  அனைத்துவகையான Tagகளிலிருந்து வரும் அலைகளையும் அறியும் தன்மையுடையதாகும், வேறு தேவைகளுக்காக கணினியோடு இணைத்து மென்பொருட்களும் பயன்படுத்தப்படுகின்றன.

thumb|அறுவை சிகிச்சை மூலம் வானலை அடையாளம் பொருத்தப்பட்ட கை

## வெளி இணைப்புகள்
* தனிமை விரும்பிகள் ரேடியோ அலைவரிசை (RFID) தொழில்நுட்பத்ததை ஏன் எதிர்க்கிறார்கள்?
* கண்காணிப்பு சமுதாயம் - 1
* சாவி...யாருக்கு வேண்டும் சாவி
* Academic Papers on RFID & inventory problems 
* rfid 
* RFID தகவல் தொடர்பாடல்

*
பகுப்பு:கம்பியற்ற தகவற்தொடர்பு
ஜிம் கார்பெட் தேசியப் பூங்கா

** ஜிம் கார்பெட் தேசியப் பூங்கா** இந்தியாவின் முதல் தேசியப் பூங்கா ஆகும். இது 1936 இல் நிறுவப்பட்டது. உத்தராகண்டம் மாநிலத்தில், மேற்கு இமயமலை அடிவாரத்தில் சுமார் 920.9 சதுர கி.மீ பரப்பளவில் இப்பூங்கா அமைந்துள்ளது. முதலில் எய்லி தேசியப் பூங்கா என்றழைக்கப்பட்டுப் பின்னர் புகழ்பெற்ற வேட்டைக்காரரும், இயற்கைப் பாதுகாவலரும், நூலாசிரியருமான ஜிம் கார்பெட்டின் பெயர் சூட்டப்பெற்றது.

இது புகழ்பெற்ற புலிகள் வாழிடம். பூனை இன விலங்குகளான புலி, சிறுத்தை போன்றவையும் அவற்றின் இரையான மானினங்களும் இப்பூங்காவின் விலங்கினங்களில் முக்கியமானவை. யானைகள், கரடிகளும் பிற சிறு விலங்குகளும் இங்கு வசிக்கின்றன.

இங்குள்ள மரங்களில் 110 சிற்றினங்களும், பாலூட்டிகளில் 50 சிற்றினங்களும், பறவைகளில் 580 சிற்றினங்களும், ஊர்வனவற்றில் 25 சிற்றினங்களும் காணக்கிடைக்கும் என்று சொல்லப்படுகிறது. பூங்காவின் ஊடாக ராம்கங்கா ஆறு ஓடுகிறது. இதில் முதலைகளையும் காணமுடியும். ஆண்டுதோறும் நவம்பர் 15 முதல் ஜூன் 15வரை பூங்கா திறந்திருக்கும்.

thumb|left|ராம்கங்கா ஆறு
left|thumb|300px|காட்டு யானைக் கூட்டமொன்று கார்பெட் பூங்காவில்.

## வெளி இணைப்புகள்
* கார்பெட் பூங்கா நிழற்படங்கள். 
* விரிவான கள அறிக்கை 
* CAMP FORKTAIL CREEK - சுற்றுலா ஏற்பாட்டாளர்கள் 

பகுப்பு:இந்தியாவிலுள்ள புலிகள் காப்பகங்கள்
பகுப்பு:நைனித்தால் மாவட்டம்
பகுப்பு:உத்தராகண்டத்திலுள்ள தேசியப் பூங்காக்கள்
பகுப்பு:உத்தராகண்டத்திலுள்ள சுற்றுலாத் தளங்கள்
ஏர்ணஸ்ட் ருஸ்கா

**ஏர்ணசுட் ஆகத்து பிரீட்ரிச் ருசுகா** (Ernst August Friedrich Ruska) (திசம்பர் 25, 1906–மே 25, 1988), ஒரு செருமானிய இயற்பியலாளர். இவர் ஐய்டில்பர்க்கில் (Heidelberg) பிறந்தார். 1925 தொடக்கம் 1927 வரை மியூனிக் தொழில்நுட்பப் பல்கலைக் கழகத்திலும், பின்னர் பெர்லின் தொழில்நுட்பப் பல்கலைக் கழகத்திலும் கல்வி கற்றார். ஒளியைப் பயன்படுத்தும் நுண்நோக்கியைக் காட்டிலும் ஒளியிலும் அலைநீளம் குறைந்த இலத்திரன்களைப் பயன்படுத்துவதன்மூலம் கூடிய உருப்பெருக்கத்தைப் பெறமுடியும் என உணர்ந்தார். 1931 இல் இலத்திரன் வில்லை ஒன்றை உருவாக்கிய இவர், தொடர்ந்து இவ்வாறான பல வில்லைகளை உருவாக்கினார். 1933 இல், இலத்திரன் நுண்நோக்கியை உருவாக்கினார்.

1937க்கும், 1955க்கும் இடையில் Siemens-Reiniger-Werke AG என்னும் நிறுவனத்தில் ஆய்வுப் பொறியியலாளராகப் பணியாற்றிய இவர் 1955 தொடக்கம், 1972 வரை பிரிட்சு ஆர்பெர் நிறுவனத்தின் (Fritz Harber Institute) இலத்திரன் நுண்நோக்கியல் நிறுவனத்தில் (Institute for Electron Microscopy) இயக்குனராகப் பணி புரிந்தார். அதே சமயத்தில் பெர்லின் தொழில்நுட்பப் பல்கலைக் கழகத்திலும் ஓய்வு பெறும்வரை பேராசிரியராகக் கடமையாற்றினார். 1986 இல் இவருக்கு இயற்பியலுக்கான நோபல் பரிசு கிடைத்தது. 1988 ஆம் ஆண்டு இவர் மேற்கு செருமனியில் காலமானார்.

## இவற்றையும் பார்க்க
* இயற்பியலுக்கான நோபல் பரிசு பெற்றவர்கள்

## வெளியிணைப்புகள்
*ஏர்ணஸ்ட் ருஸ்கா: அதிகாரபூர்வ நோபல் பரிசுப் பக்கம்
*ருஸ்கா குடும்ப இணைய தளம்

பகுப்பு:நுண்நோக்கியியல்
பகுப்பு:நோபல் இயற்பியற் பரிசு பெற்றவர்கள்
பகுப்பு:1906 பிறப்புகள்
பகுப்பு:1988 இறப்புகள்
பகுப்பு:செருமானிய இயற்பியலாளர்கள்
பகுப்பு:செருமானியக் கண்டுபிடிப்பாளர்கள்
பகுப்பு:நோபல் பரிசு பெற்ற செருமானியர்கள்
நுண்நோக்கியல்

மனித வெற்றுக் கண்களால் பார்க்க முடியாத நுண்பொருட்கள், அமைப்புகள் மற்றும் விபரங்களை, நுண்நோக்கி மற்றும் வேறு உருப்பெருக்கும் கருவிகள் மூலம் கட்புலனாகக்கூடிய படிமங்களாக உருவாக்கும் நுட்பமே **நுண்நோக்கியல்** ஆகும். ஒளிசார் நுண்நோக்கியலில், எடுத்துக்கொண்ட பொருளினூடாகச் செல்கின்ற அல்லது அதிலிருந்து தெறித்து வருகின்ற ஒளியைப் பல கண்ணாடி வில்லைகளின் ஊடாகச் செலுத்துவதன் மூலம் உருப்பெருக்கிய விம்பம் பெறப்படுகிறது. இதை நேரடியாகக் கண்ணால் பார்க்கவோ அல்லது நிழற்படத் தகடுகள்மீது படமாகப் பதிக்கவோ முடியும். உருப்பெருக்குதிறன் ஒளியின் அலைநீளத்தில் தங்கியுள்ளது அறியப்பட்ட பின்னர், குறைந்த அலைநீளம் கொண்ட இலத்திரன் கற்றைகளைப் பயன்படுத்தும் இலத்திரன் நுண்நோக்கிகள் உருவாக்கப்பட்டன. இதன்மூலம் மிக உயர்ந்த உருப்பெருக்கத்தைப் பெறமுடிந்தது. 1940 ஆம் ஆண்டிற்குப் பின்னர் எக்ஸ் கதிர் நுண்நோக்கிகளும் விருத்தி செய்யப்பட்டன எனினும், இவை அதிகம் பயன்பாட்டில் இல்லை.

பகுப்பு:நுண்நோக்கியியல்
ஒழுங்கின்மை கோட்பாடு

ஒழுங்கற்ற ஒரு அமைப்பிலோ, ஒரு தொடர் செயற்பாட்டிலோ ஒரு ஒழுங்கை தேடும் இயலை பற்றி விவரிப்பது தான் இந்த **ஒழுங்கின்மைக் கோட்பாடு** (Chaos Theory). இக்கோட்படானது உயிரியல், கணிதம், பொறியியல், மெய்யியல், இயற்பியல், அரசியல் மற்றும் உளவியல் போன்ற துறைகளில் பயன்படுகின்றது.

இந்த கோட்பாடின் முன்னோடிகளில் ஒருவர் லொரென்ஸ். லொரென்ஸின் அடிப்படை மேற்கோள் ஒன்று, பலரைத் தூண்டி, ஒழுங்கின்மைக் கோட்பாடு என்னும் ஒரு தனி இயலாக வளரும் அளவுக்கு முக்கியமடைந்தது.

## இவற்றையும் பாக்க
* பட்டாம்பூச்சி விளைவு

## வெளி இணைப்புகள்
* ஒழுங்கின்மைச் சித்தாந்தம்

பகுப்பு:ஒழுங்கின்மைக் கோட்பாடு
மின்புலம்

thumb|right|180px|'''ஹீலியம் அணு''' ஓர் அணுவுக்குள்ளும் இருவேறு தன்மை உடைய நுண் துகள்கள் உள்ளன.
thumb|right|180px|நேர்மின் தன்மை
thumb|right|200px|எதிர்மின் தன்மை

மின் தன்மைகளில் இரண்டு *வகைகள்* உள்ளன. ஓர் அணுவுக்குள்ளும் இருவேறு தன்மை உடைய நுண் துகள்கள் உள்ளன. ஒரு வகையான மின் தன்மையை நேர்மின் தன்மை என்றும் மற்றொரு வகையான மின்தன்மையை எதிர்மின் தன்மை என்றும் அழைக்கலாம். இத்தகைய இருவேறு தன்மை ஏற்ற பொருள்கள் தம்மைச் சுற்றி ஒருவகையான விசைப்புலம் கொண்டு இருக்கும். இப்புலத்தைத்தான் **மின் புலம்** (*Electric Field*) என்கிறோம்.

மின் புலம் உள்ள ஓரிடத்தில் ஒரு நேர்மின் தன்மை உடைய ஒரு பொருளை வைத்தால், அது மின்புல விசையால் எதிர்மின் மிகுந்துள்ள திசையில் நகரும். இந்த நேர் மின் தன்மையை கூட்டல் குறியாலும் (+) எதிர் மின் தன்மையை கழித்தல் குறியாலும் (-) குறிப்பது வழக்கம். மின் தன்மை ஏற்ற ஒரு பொருளை மின்னி (மின்னூட்டம் பெற்ற பொருள்) என்றோ மின்னேற்பு
என்றோ அழைக்கப்படுகிறது.
மின்புலம் ஒரு காவிப் புலமாகும். அதாவது மின்புல வலிமை பருமனையும் திசையையும் கொண்டிருக்கும். ஒரு மின்புலத்தில் ஓரலகு நேரேற்றத்தை வைக்கும் போது அது அனுபவிக்கும் விசையின் பருமனும் திசையும் அப்புள்ளியில் அம்மின்புலத்தின் மின்புல வலிமை எனப்படும்.

மின்னேற்றத்தின் அளவை கூலோம் (Coulomb) என்னும் அலகால் அளக்கிறார்கள். மின் புலத்தில் உந்தப்படும் விசையின் அளவு இந்த மின்னேற்பின் அளவைப் பொறுத்தது. பொதுவாக மின்புலம் (*E*) பின்வரும் சமன்பாட்டினாற் தரப்படும்:
:
\mathbf{E} = \frac{\mathbf{F}}{q}
,
:இங்கு,
:: *E* மின்புலம், இதன் அலகு நியூட்டன்/கூலோம் (N/C) அல்லது வோல்ட்/மீட்டர் (V/m),
:: *F* மின் விசை, கூலோமின் விதியினாற் தரப்படுகிறது,
:: *q* மின்னேற்பு (மின்னூட்டம்) (நேர்மின் தன்மையாக இருந்தால் +q , எதிர்மின்தன்மையாக இருதால் -q).

எனவே மின்புலம் மின்னேற்பின் பால் தொழிற்பட்டு, உந்துகின்றது. அந்த உந்து விசையே *F* எனப்படும் மின்விசையாகும்.
மின் புலமானது மின்னேற்றங்களினாலோ அல்லது நேரத்துடன் மாற்றமடையும் (பருமன் அல்லது திசை மாறும்) காந்தப் புலத்தினாலோ உருவாக முடியும்.

## வெளி இணைப்புகள்
* மின்சாரத்தின் குணமாக்கும் ஆற்றல் - தமிழ்
* மின்புலங்கள் - E - தமிழ்
* Electric Field - ஆங்கிலம்

பகுப்பு:மின்காந்தவியல்

## மேற்கோள்கள்
பாரடே விதி

இயற்பியலில் **பாரடே விதிகள்** இரண்டு உள்ளன. அவை
* பாரடேயின் மின்காந்தத் தூண்டல் விதிகள் 
* பாரடேயின் மின்னாற்பகுப்பு விதிகள் ஆகியனவாகும்.

பகுப்பு:இயற்பியல் தத்துவங்கள்
பகுப்பு:மின்சுற்று தேற்றங்கள்
திராவிடக் கட்டிடக்கலை ஒழுங்கு

கட்டிடக்கலை ஒழுங்கு (Architectural Order) என்பது கட்டிடமொன்றில் அதன் உறுப்புக்களின் முறைப்படுத்தப்பட்ட ஒழுங்கமைவு ஆகும். **திராவிடக் கட்டிடக்கலை ஒழுங்கு** என்னும்போது திராவிடக் கட்டிடக்கலையில் காணப்படுகின்ற இவ்வாறான ஒழுங்கமைவைக் குறிக்கும். இக்கட்டிடக்கலை ஒழுங்கானது பண்டைக்கால இந்தியாவின் ஆகமங்கள் மற்றும் சிற்பநூல்களில் அடங்கியுள்ள கட்டிடக்கலை, சிற்பம் ஆகியவை தொடர்பான விதிகளுக்கு அமையவும், பிரதேச மற்றும் சமுதாய, அரசியல், பண்பாட்டு நிலைமைகளை ஒட்டியும் வளர்ந்து வந்ததாகும். 

திராவிடக் கட்டிடக்கலை பெரும்பாலும் சமயம் சார்ந்ததாகவே இருந்து வந்துள்ளது. இதனால் கோயில் கட்டிடங்களை ஆராய்வதன் மூலம் இக் கட்டிடக்கலை ஒழுங்கு பற்றி அறிந்து கொள்ள முடியும். 

## அடிப்படை உறுப்புகள்
thumb|275px|right|திராவிடக் கட்டிடக்கலை உறுப்புக்கள்
ஒற்றைக் கருவறையுடன் கூடிய எளிமையான கோயில் கட்டிடமொன்று திராவிடக் கட்டிடக்கலையின் அடிப்படையான உறுப்புக்களான (அங்கங்கள்) பின்வரும் அனைத்தையும் கொண்டிருக்கக்கூடும். 

* உபபீடம்
* தாங்குதளம் (அதிஷ்டானம்)
* பாதசுவர் அல்லது கால் (பித்தி)
* தளவரிசை (பிரஸ்தாரம்)
* கழுத்து (கட்டிடக்கலை) (கிரீவம்)
* சிகரம்
* முடி (கட்டிடக்கலை)(கலசம்)

மேலே தரப்பட்ட ஒவ்வொரு உறுப்பும் பல துணை உறுப்புக்களால் ஆனது. துணை உறுப்புக்கள் வெவ்வேறான எண்ணிக்கைகளிலும், விதங்களிலும் சேர்வதன் மூலம் பலவகையான அடிப்படை உறுப்புகள் உருவாகின்றன. புழக்கத்திலுள்ள பல்வேறு சிற்பநூல்களும் ஆகமங்களும் இவ்வாறான வேறுபாடுகள் குறித்து விளக்குகின்றன. 

### உபபீடம்
திராவிடக் கட்டிடங்களில் நிலத்துக்கு மேல் அமைகின்ற முதல் உறுப்பு இது. ஆரம்பகாலக் கட்டிடங்களில் உபபீடம் காணப்படவில்லை. கட்டிடங்களின் அளவு பெரிதாகி அவற்றின் சிக்கல் தன்மையும் அதிகரித்தபோது இந்த உறுப்புச் சேர்க்கப்பட்டுள்ளது. இதன்மேல் அமைக்கப்படவுள்ள தாங்குதளத்துக்கு வலுவூட்டவும், கட்டிடத்தை உயர்த்திக் காட்டுவதற்குமாகவே உபபீடங்கள் அமைக்கப்படுகின்றன என்று சிற்பநூல்கள் கூறுகின்றன. 

மயமதம், *வேதி பத்ரம்*, *பிரதி பத்ரம்*, *சுப பத்ரம்* என மூன்று வகையான உபபீடங்கள் பற்றியும், காசியப சிற்பசாஸ்திரம் என்னும் சிற்பநூல், *பிரதி பத்ரம்*, *பிரதி சுந்தரம்*, *சௌபத்ரம்*, *கல்யாணிகா* என்னும் நான்கு வகையான உபபீடங்கள் பற்றியும் விளக்குகின்றன. 

### தாங்குதளம்

சிற்பநூல்களின்படி கட்டிடங்களின் அடித்தளம் இத் தாங்குதளங்களே. வடமொழியில் இதனை *அதிஷ்டானம்* என்பர். எதன்மீது கட்டிடங்கள் அமைக்கப்படுகின்றனவோ அதுவே அதிஷ்டானம் என மயமதம் கூறுகிறது. தாங்குதளங்கள், *பாதபந்தம்*, *பிரதிபந்தம்*, *பத்மபந்தம்* என மூன்று பெரும்பிரிவுகளாகப் பிரிக்கப்படுகின்றன. இவை மேலும் பல துணைப்பிரிவுகளாக வகுக்கப்படுகின்றன. மயமதம் 14 வகையான தாங்குதளங்கள் பற்றியும், காசியப சிற்பசாஸ்திரம் 22 வகையான தாங்கு தளங்கள் பற்றியும் விபரங்கள் தருகின்றன.

### பாதசுவர்
### தளவரிசை
### கழுத்து
### சிகரம்
### முடி

## இவற்றையும் பார்க்கவும்

* இந்தியக் கட்டிடக்கலை
* இந்தியக் கட்டிடக்கலை வரலாறு
* சிற்பநூல்கள்
பகுப்பு:திராவிடக் கட்டிடக்கலை
பகுப்பு:இந்துக் கோயில் கட்டிடக்கலை
சங்கம் மருவிய காலம்

பொ.ஊ. 300 - 600 காலப்பகுதி **சங்கம் மருவிய காலம்** எனப்படுகிறது. பொ.ஊ. மூன்றாம் நூற்றாண்டில் தமிழ் நாடு அயலார் ஆட்சிக்குட்பட்டது. சோழ நாட்டையும் பாண்டி நாட்டையும் களப்பிரர் கைப்பற்றி ஆட்சி செய்ததாகக் கருதப்படுகிறது. நடு நாடும் தொண்டை நாடும் பல்லவர் ஆட்சிக்குட்பட்டன. களப்பிரர் பாளி மொழியையும் பல்லவர் பிராகிருத மொழியையும் ஆதரித்தனர். இவர்களின் ஆட்சிக் காலத்தில் தமிழ் மொழி, தமிழ்க் கலைகள், தமிழ்ப் பண்பாடு என்பன வளர்ச்சி குன்றின. தமிழ் மொழியில் பெருமளவிலும் சிறப்பான முறையிலும் நூல்கள் தோன்றவில்லை. எனவே, தமிழ் இலக்கிய வரலாற்றிலே இக்காலப் பகுதியினை "சங்கம் மருவிய காலம்" அல்லது "இருண்ட காலம்" எனக் குறிப்பிடுவர்.

இருண்ட இக்காலப் பகுதியிலும் சில தமிழ் நூல்கள் தோன்றின. பதினெண்கீழக்கணக்கு நூல்கள், சிலப்பதிகாரம், மணிமேகலை ஆகியன இக்காலகட்டத்தி எழுந்தனவெனக் கூறுவர். இவற்றுள் பதினெண்கீழ்க்கணக்கு நூல்களைச் சங்க கால நூல்கள் என்று சிலர் குறிப்பிடுவர். இந்நூல்கள் பொருளாலும் நடையாலும் சங்க இலக்கியங்களினின்றும் வேறுபட்டுள்ளன. "அந்நூல்கள் எல்லாம் எவ்வாண்டில் எழுதப்பெற்றன என்பதை அறிந்து கோடற்கு ஆதாரங்கள் கிட்டவில்லை" என்று சதாசிவ பண்டாரத்தார் கூறுவர்.

இந்த இருண்ட காலப் பகுதியிலேயே காரைக்காலம்மையாரும் திருமூலரும் வாழ்ந்தனர். காரைகாலம்மையார் அற்புதத் திருவந்தாதி, திருவிரட்டை மணிமாலை, திருவாலங்காட்டு மூத்த திருப்பதிகங்கள் இரண்டு என்பவற்றை இயற்றினார். இவை பதினோராம் திருமுறையில் சேர்க்கப்பட்டுள்ளன.

## மேற்கோள்கள்

பகுப்பு:தமிழ் இலக்கியம்
பகுப்பு:தமிழ்நாட்டு வரலாறு
மின்காந்த அலைச் சமன்பாடு

**மின்காந்த அலைச் சமன்பாடு** என்பது ஓர் ஊடகத்தில் அல்லது வெற்றிடத்தில் மின்காந்த அலைகள் பரவுவதை விளக்கும் இரண்டாம் வரிசை பகுதிவகையீட்டுச் சமன்பாடு ஆகும். காந்தப்புலம் அல்லது மின்புலத்தின் துணை கொண்டு கூறப்படும் இச் சமன்பாட்டின் ஒருபடித்தான வடிவம் வருமாறு:

:  \nabla^2 \mathbf{E}  \ - \ { 1 \over c^2 } {\partial^2 \mathbf{E} \over \partial t^2}  \ \ = \ \ 0

:  \nabla^2 \mathbf{H}  \ - \ { 1 \over c^2 } {\partial^2 \mathbf{H} \over \partial t^2}  \ \ = \ \ 0

இதில் *c* என்பது ஊடகத்தில் ஒளியின் திசைவேகம். வெற்றிடத்தில் c = 2.998 x 108 மீட்டர்/வினாடி.

மின்காந்த அலைச் சமன்பாடு மேக்ஸ்வெல் சமன்பாட்டிலிருந்து வருவிக்கப்பட்டதாகும்.
## இவற்றையும் பார்க்கவும்
* மின்காந்த அலைகளின் இயல்புகள்

பகுப்பு:அலை இயக்கவியல்